Békás-szoros

Nekem a Békás-szoros tetszett a legjobban. Az volt számomra benne az érdekes, hogy úgy éreztem magam ott, mintha egy óriási tájkép vett volna körül.

Nagyon csodás volt, ahogy a hatalmas sziklák néztek le ránk. A szorosban sétálva sokszor volt olyan érzésem, mintha rám akarna omlani, de ez tette számomra izgalmassá, ami szinte mozgókép hatású volt! Az egész tájból a kedvencem egy olyan rész volt, ahol egy kilógó szikladarabkán nőttek ki a fák. Az a látvány volt a legszebb, mert még életemben nem jártam ilyen helyeken. Még csak festményen láttam ehhez hasonló természeti tájat. Ott vettem észre jobban, hogy mekkora erővel bír a természet! A csobogó patak is nagyon hevesen folyt, mert esőben jártunk ott.

 Ez volt a sok látványosság közül a kedvencem! Remélem, eljutok még a Békás-szoroshoz!

(Pappert Petra)